
         REPUBLIKA HRVATSKA
     TRGOVAČKI SUD U OSIJEKU

R E P U B L I K A    H R V A T S K A
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja dužnika po likvidatoru udruge za otvaranje stečajnog postupka nad dužnikom: KARATE KLUB TVRÐA, Franje Kuhača 10, Osijek, Registarski broj: 14004191, OIB: 60865132217, dana 30. svibnja 2018. godine 


r i j e š i o   j e


1.Pozivaju se osobe koje imaju pravni interes za provedbom stečajnoga postupka nad dužnikom KARATE KLUB TVRÐA, Franje Kuhača 10, Osijek, Registarski broj: 14004191, OIB: 60865132217, da u roku od 15 dana uplate na sudski depozit ovoga suda broj  HR3123900011300000200 s pozivom na broj HR05 272-402-18 kod Hrvatske poštanske banke iznos od 37.942,00 predujam za namirenje troškova prethodnoga i otvorenoga stečajnog postupka, te da u istom roku potvrdu o uplati dostave u sudski spis. 

2.Ovo rješenje će se objaviti na mrežnoj stranici e-Oglasna ploča sudova istoga dana kada je doneseno.

3.Ako osobe koje imaju pravni interes da se provede stečajni postupak nad dužnikom ne predujme traženi iznos, sud će donijeti rješenje o otvaranju i zaključenju stečajnoga postupka. U tom se slučaju stečajni postupak neće provesti i na odgovarajući će se način primijeniti odredbe članka 286. do 292. Stečajnog zakona („Narodne novine“ broj 71/15 i 104/17; u daljnjem tekstu SZ).

4.Ako sud zaključi stečajni postupak u skladu s odredbom članka 132. stav 2. Stečajnog zakona, a dužnik nema dovoljno sredstava za namirenje najnužnijih troškova, potrebna sredstva isplatit će se iz Fonda za namirenje troškova stečajnoga postupka.


Obrazloženje


Predlagatelj - dužnik po likvidatoru udruge Gordanu Šestiću, OIB: 54092047361, Franje Kuhača 10, Osijek dana 11. travnja 2018. godine podnio je ovome sudu prijedlog za pokretanje stečajnog postupka nad dužnikom KARATE KLUB TVRÐA, Franje Kuhača 10, Osijek, Registarski broj: 14004191, OIB: 60865132217, u kojem navodi da kod dužnika postoji stečajni razlog zato što dužnik ima nepodmirene obveze prema porezu na dobit u iznosu od 13.034,34 kn, udruga nema imovinu iz koje bi podmirila obvezu, ne postoje uvjeti za likvidaciju udruge, čl. 49. Zakona o udrugama.

Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 109. st. 1. Stečajnog zakona (Narodne novine 71/15 i 104/17), te je donio rješenje o pokretanju prethodnog postupka i imenovao privremenog stečajnog upravitelja (čl. 115. st. 1. i 2. SZ-a), odredio mu dužnosti (čl. 119. st. 2. i 3. SZ-a) i zakazao ročište (čl. 123. i 128. st. 1. SZ-a).

Na ročištu radi očitovanja o prijedlogu za otvaranje stečajnog postupka i ročištu radi  rasprave o pretpostavkama za otvaranje stečajnog postupka nad dužnikom, održanom 29. svibnja 2018. godine, privremeni stečajni upravitelj izložio je svoje pisano izvješće od 28. svibnja 2018. godine iz kojeg proizlazi da su predvidivi troškovi stečajnog postupka prema ocijeni privremenog stečajnog upravitelja i ovoga suda 37.942,00 kn i to:

- naknada banke za otvaranje i zatvaranje računa – u iznosu od 200,00 kn u skladu s prosječnom naknadom prema Cjeniku financijskih institucija za usluge platnog prometa na tržištu
- trošak izrade pečata u iznosu od 150,00 kn u skladu s prosječnom važećom cijenom takvih usluga na tržištu
- trošak knjigovodstvenih usluga – mjesečno 1.000,00 kn x 12 mjeseci u iznosu od 12.000,00 kn u skladu s prosječnom cijenom takvih usluga na tržištu
- jednokratna nagrada privremenom stečajnom upravitelju za obavljene poslove u prethodnom stečajnom postupku, čl. 4. Uredba o kriterijima i načinu obračuna i plaćanja nagrade stečajnim upraviteljima (Narodne novine 105/15) u iznosu od 3.500,00 kn
- nagrada stečajnom upravitelju – čl. 7. Uredbe u bruto iznosu od 17.000,00 kn
- arhiviranje dokumentacije – (pohrana dokumentacije u skladu sa Zakonom o arhivskom gradivu i arhivima prema Cjeniku u iznosu od 1.000,00 kn.

- paušalna sudska pristojba u stečajnom postupku, Tbr. 24. Zakona o sudskim pristojbama u iznosu od 2.000,00 kn
- naknada FINA-i za 2 objave GFI – 1 objava 230,00 kn ukupno u iznosu od 460,00 kn u skladu s Cjenikom FINE propisanim Pravilnikom o vrstama i visini naknada za uslugu javne objave dokumentacije iz Registra godišnjih financijskih izvještaja (Narodne novine br. 1/16)
- putni troškovi (korištenje osobnog automobila) na relaciji Velika – Osijek - Velika 102 km u jednom smjeru x najmanje 4 dolaska u Osijek = 816 km x 2,00 kn u iznosu od 1.632,00 kn 
Sud je utvrdio da upravo navedeni troškovi i u navedenim iznosima čine iznos predujma potrebnog za namirenje osnovnih troškova prethodnog i otvorenoga stečajnog postupka. Sud je mišljenja da u svakoj odluci o troškovima sud treba na transparentan način omogućiti vjerovnicima provjeru opravdanosti visine određenih troškova predujma, pri čemu se iako u tome neki put nije moguće biti potpuno precizan, troškovi ne bi smjeli određivati paušalno. 
Od strane suda utvrđeno je da kod stečajnog dužnika postoji stečajni razlog nesposobnost za plaćanje predviđen člankom 5. SZ-a. Budući da dužnik nema imovine koja bi ušla u stečajnu masu i iz koje bi se mogli namiriti troškovi stečajnog postupka, odlučeno je kao u izreci temeljem odredbe čl. 132. SZ-a. 


U Osijeku 30. svibnja 2018.

								        STEČAJNI SUDAC
       mr. sc. Boris Vuković



Zapisničar: Danijela Špeletić    
                                      
UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.

D N A :
1. Mrežna stranica e-Oglasna ploča sudova 
1. kal. 06.08.2018.

